ஒரு கதை சொல்லட்டா, சார்?
ஆஹா! என்ன ஒரு உற்சாகமான பதில்!
உங்களை எனக்கு மிகவும் பிடித்திருக்கிறது!
சரி, இப்பொழுது கதைக்குள் போகலாம்.
இது யாருடைய கதை என்றால்,
இன்னும் இரண்டு வாரத்தில் இவரது பிறந்தநாள் வர இருக்கிறது.
முக்கியமான ஆள். உங்கள் அனைவருக்குமே இவரைத் தெரியும்.
இவர் ஒரு பெரிய ஆளும் கூட. மிகவும் சுவாரஸ்யமானவர்.
உங்கள் அனைவருக்கும் இவரைத் தெரியும்.
ஒவ்வொரு வருடமும் அவரது பிறந்தநாளைக்கு விடுமுறையும் உண்டு.
இப்பொழுது ஞாபகம் வருகிறதா?
நான் யாரைப் பற்றி பேசுகிறேன் என்று தெரிகிறதா?
'மகாத்மா காந்தி?'
அது அக்டொபேர் மாதம் அல்லவா?
நாம் அடுத்த இரண்டு வாரத்தைப் பற்றி பேசுகிறோம்.
யோசியுங்கள்! உங்கள் மனைவியை வேண்டுமானால் அழைத்துக் கேளுங்கள்.
'ஜெயலலிதா?'
நாம் இப்பொழுது பேசப்போவது விநாயகரைப் பற்றி,
உங்களுக்கு சுவாரசியமாக இல்லையா?
இவரைப்பாருங்கள். "அட போங்கடா,
கடவுள்களை பற்றியா?"
ஆம், விநாயக சதுர்த்தி வருகிறது நண்பர்களே!
உங்களுக்கு தெரியும்தானே?
விநாயக சதுர்த்தி இன்னும் இரு வாரங்களில் வர இருக்கிறது.
இந்த ஆண்டு விநாயக சதுர்த்தி மிகமுக்கியத்துவமானது.
ஏனென்றால் அது வெள்ளிக்கிழமையன்று வருகிறது.
அப்படியென்றால் நீண்ட வார இறுதி.
அநேகம் பேர் அதைக் குறித்து மிகுந்த உற்சாகத்தோடு இருக்கிறீர்கள்தானே?
ஒரு பெரிய  கரகோஷம் எழுப்புவோமா, நீண்ட வர இறுதிக்கு?
மன்னிக்கவும், விநாயகருக்கு?
விநாயகக் கடவுளுக்கு.
என்னைப் பொறுத்தவரை  விநாயகர் சுவாரசியமான ஒருவர்.
அவர் வேறு வேறு விதங்களில், நிறங்களில், அடையாளங்களில் வருகிறார்.
செல்வ விநாயகர்,
சித்தி விநாயகர்,
சக்தி விநாயகர் என்று பல பெயர்கள் உண்டு.
சமீபத்தில் தகவல் தொழில் நுட்ப விநாயகர் பார்த்தேன்.
ஆம், தகவல் தொழில் நுட்ப விநாயகர் தான்.
நான் நினைக்கிறன் அதுதான் அவருக்கு  மிகவும் பொருத்தமாக இருக்கிறதென்று!
விநாயகர் அப்படியே ஒரு தகவல் தொழில் நுட்ப பொறியாளர் போல் தான்.
மிகவும் அறிவு வாய்ந்தவர் .
பெரிய தலையோடு
ஒரே  இடத்திலேயே உட்கார்ந்து இருப்பார்
இடத்தை விட்டு எழுந்துகொள்ளமாட்டார். உடற்பயிற்சியும் செய்யமாட்டார்.
பெரிய தொப்பை.
அவருக்கு எதிரில் எப்போதுமே ஒரு சுண்டெலி இருக்கும்.
சுண்டினால்தானே தகவல் தொழில் நுட்ப பொறியாளர்!
அவரது வேலை என்ன?
தடைகளை நீக்கி,
குறைபாடுகளை சரிசெய்வது தானே.
ஆக, அவர் ஒரு  தாங்கும் பொறியாளர்.
அதோடு, அவ்வளவு பணமும் அறிவும் இருந்தும்,
கடைசிவரை திருமணம் செய்துகொள்ளாமலேயே இருக்கிறார்.
தகவல் தொழில் நுட்ப பொறியாளர்!
விநாயகரின் கதை இதோ,
விக்கிப்பீடியாவின்படி.
அதாவது புராண வேதங்களின் படி!
ஒரு இனிய காலை வேளை,
பார்வதி அம்மா குளிப்பதற்கு தயாராகிக்கொண்டிருக்கிறார்.
அதற்கு தேவையான
சந்தனப் பசை மற்றும் இதர குளியல் சாதனங்களை எடுத்துக்கொண்டு,
குளியலுக்கு செல்ல தயாராகிறார்.
அப்பொழுதுதான் அவர் உணர்கிறார்,
அவரது கணவர்,
சிவபெருமான் வீட்டில் இல்லையென்று.
அவர் ஒரு வேலையாக வெளியில் சென்றிருக்கிறார்.
தீமைகளை அழிப்பதும்,
கேடு விளைவிப்பவர்களை கொல்வதும் தானே அவரது வேலை!
சிவபெருமானுக்கு பொருத்தமான பெயர் அல்லவா
அழிப்பவன். முடிவு கட்டுபவன்.
ஒவ்வொரு நாள் மாலையிலும் பார்வதி கேட்பார்,
"சிவா, இன்றைய நாள் எப்படி இருந்தது?"
அவர் சொல்வார்: "சும்மா கொன்னுட்டேன்டா பட்டு!"
ஜனங்கள் அவரிடம்,
"நீங்கள் அழிப்பவராங்க?"
"ஆமா"
"அதாவது ஆக்குவதா?"
"இல்லை இல்லை, அது விஷ்ணு, வேறொருவர்,
எனது நிறுவனத்தில் சக ஊழியர். நான் அழித்தல் துறை".
அந்தசமயம், சிவா ஒரு வேலையாக வெளியில் போய் இருக்கிறார்.
பார்வதி யோசிக்கிறார்,
"நான் எப்படிப் போய் குளிப்பேன்,
யாரும் இல்லாமல்,
வீட்டைப் பார்த்துக்கொள்ள யாராவது வேண்டுமல்லவா?
நான் அதைத்தான் சொல்லவந்தேன்.
வீட்டைப் பாதுகாக்க யாருமில்லை
அதனால் அவர் காத்திருக்கிறார்.
'பார்வையாளர்கள் இருவர் தங்களுக்குள் சிற்றுரையாடுகின்றனர்'
உங்கள் நகைச்சுவையை முடியுங்கள்.
வீட்டில் குளிப்பதற்கு பிரத்யேகமான நுட்பங்களைக் கையாள்வார்கள் போல.
நான் அதை குறித்து பேசவில்லை.
பார்வதிக்கு வீட்டைப் பாதுகாக்க ஒருத்தர் தேவைப்படுகிறார்,
அவர் குளிக்க செல்லும்பொழுது.
அதனால் காத்திருக்கிறார்.
அந்த சந்தனப்பசையை கையால்  கிளறிக்கொண்டே இருக்கையில்,
அவர் ஒரு சிறிய நயமான பொம்மை  ஒன்றை செய்கிறார்!
அது ஒரு மிகச் சிறிய குழந்தை பொம்மை .
தற்செயலாக,
அதற்குள் தனது சுவாசக்காற்றை ஊதிவிடுகிறார்!
பார்வதி, உயிர் சக்தியின் உருவம் அல்லவா?
மூச்சுக்காற்றை செலுத்தியவுடன்
அந்தச் சிறிய பொம்மை குழந்தையாக மாறிவிடுகிறது!
விநாயகர் பிறந்து விட்டார், நண்பர்களே!
அதாவது,
விநாயகர் பிறந்து விட்டார். இதுதான் நுழைவுக்காட்சி. 
ஆனால். கதையே இங்குதான் தொடங்குகிறது.
பார்வதி மிகவும் உற்சாகமாய்,
"ஆஹா! எவ்வளவு ஒரு அழகான குழந்தை.
ஜூ ஜூ ஜூ ஜூ புஜ்ஜி சொஜ்ஜி"
என்று கொஞ்சுகிறார்.
"இந்த அழகான குழந்தையை பாருங்களேன்.
விநாயகா, நீ என் செல்லக்குட்டி,
நான் உன்னுடைய அம்மா,
ஜூ ஜூ ஜூ ஜூ புஜ்ஜி சொஜ்ஜி
அடடா, நான் குளிக்கவேண்டுமே.
இந்த குழந்தை ஏன் வீட்டைப் பார்த்துக்கொள்ளக்கூடாது?"
கிட்டத்தட்ட ஒரு குழந்தை தொழிலாளி நிலை.
காவல்காரன் வேலை.
பார்வதி விநாயகரிடம் சொல்கிறார்,
"விநாயகா, வீட்டைப் பார்த்துக்கொள்.
அம்மா குளிக்கப்போகிறேன்.
ஞாபகம் வைத்துக்கொள், யாரையும் உள்ளே விடாதே.
நான் வரும்வரை, யாரையும் உள்ளே விடாதே."
பார்வதி குளிக்கப்போகிறார்,
விநாயகர் வீட்டைக் காவல் காக்கிறார்.
அடுத்த நிமிடம், என்ன நடந்தது தெரியுமா?
சிவபெருமான் வருகிறார்.
விநாயகர் உடனே சொல்கிறார்
"நீங்கள் யாரென்று எனக்குத் தெரியாது ஐயா,
உங்களை உள்ளே அனுமதிக்கமுடியாது."
சிவபெருமான் அதற்கு, "யாருப்பா நீ, குழந்தை?"
"நான் பார்வதியின் மகன்."
"பார்வதியின் என்ன?"
நான் வெளியில் போய் முழுதாக ஒரு நாள் கூட ஆகவில்லையே?
என்னங்கடா நடக்குது இங்கு?
பார்வதி இந்த விஷயங்களெல்லாம் என்னிடம் சொல்வதுகூட இல்லை.
என்ன நடக்கிறது இங்கே?"
அவர் பதற ஆரம்பிக்கிறார்.
"பொடியா, வழிவிடு,
இது என் வீடு. நான் உள்ளே செல்லவேண்டும்"
விநாயகர் மிகவும் பிடிவாதமாக.
"இல்லைங்க முடியாது. அம்மா கூறியுள்ளார்.
யாரையும் விடக்கூடாதென்று.
நீங்கள் வீட்டுக்குள் வரமுடியாது."
சிவபெருமானுக்கு சினம் தலைக்கேறுகிறது.
விநாயகர் பிடிவாதமாக இருக்கிறார்.
அந்த நேரத்தில்,
சிவபெருமான் தனது அடியார்களை ஏவி சிறுவனை 'கவனிக்குமாறு' கட்டளையிடுகிறார்.
சிவனின் அடியார்கள் என்றால் உலகமே அடங்கிவிடுமே?
ஆக, அகிலம் முழுவதும் திரண்டு அங்கு வந்து,
அந்தச் சிறுவனிடம் சண்டை போடுகிறது.
அப்புறம் என்ன நடந்தது என்கிறீர்கள்?
விநாயகர் அந்த சக்தியிடமே உயிர் பெற்றவர் அல்லவா?
அகிலம் முழுவதையும் அடித்து துவம்சம் செய்து விடுகிறார்.
பின்னி பெடல் எடுத்துவிடுகிறார்.
ஆம், நீங்கள் நினைப்பது சரிதான்.
பார்வதி இன்னும் குளித்துக்கொண்டுதான் இருக்கிறார்.
சிவபெருமானின் சினம் சீற்றம் பெறுகிறது. 
சப்த ரிஷிகள் இதை கவனிக்கிறார்கள்.
ஏழு ரிஷிகள் நமக்காக பிரார்த்தனை செய்துகொண்டு இருப்பவர்கள்.
அவர்கள் உணர்கிறார்கள், "அடடா, இது உலகத்திற்கு நல்லதல்லவே"
அவர்கள் இறங்கி வந்து,
பேச்சுவார்த்தை மூலம் நிலைமையைச் சரிசெய்ய நினைக்கிறார்கள்.
அவர்கள் அமர்ந்து சிறுவனிடம் பேச முயற்சி செய்கிறார்கள்.
அரசநட்பு கோட்பாடுகளோடு பேச்சுவார்த்தை நடத்த முயல்கிறார்கள்.
விநாயகர் எப்படியென்றால்,
கண்மூடித்தனமாக அம்மாவை பின்பற்றுபவர்.
"நீங்கள் என்ன சொல்கிறீர்கள் என்று எனக்குத் தெரியாது.
நீங்கள் யாரென்றே எனக்குத் தெரியாது,
தெரிந்துகொள்ளவும் விரும்பவில்லை.
அனுமதி இல்லை. இது அம்மாவின் ஆணை. அவ்வளவுதான்.
இந்த மனிதரை உள்ளே விடமுடியாதுங்க" என்கிறார்.
சிவபெருமானின் கோபம் சிரம்தாண்டி எழுந்துவிட்டது.
இந்தக் கட்டத்தில் இந்திரன்
மேலோகத்திலிருந்து இதையெல்லாம் பார்த்துக்கொண்டிருக்கிறார்.
அவர் அமெரிக்கா அரசாங்கம் போல்
"ஓ, அங்கு ஒரு பெரிய பிரச்சனை.
எனக்கு சம்பந்தம் இல்லாததுதான்.
ஆனாலும் நாம் போகவேண்டும் என்று நினைக்கிறேன்.
நாம் தலையிட்டே ஆகவேண்டும்"
என்றபடி அவர் உடனே இறங்கி வருகிறார்.
அமெரிக்க வீரர்களும்தான்.
அதாவது, இந்திரன் தனது முழுப் படையையும் இறக்குகிறார்.
யாரும் அவரைக் கூப்பிடவில்லை,
இருந்தாலும், அவர் தனது முழுப் படையுடன் இறங்கி வந்து,
சிறுவனோடு சண்டையிடுகிறார்.
என்ன ஆயிற்று தெரியும்தானே!
விநாயகர் அமெரிக்கர்களையும் அடித்து காலிபண்ணிவிடுகிறார்..
அதாவது இந்திரனையும் அவரது படையையும்.
நீங்கள் நினைப்பது சரியே.
பார்வதி இன்னும் குளித்துக்கொண்டுதான் இருக்கிறார்!
பூலோகம் தகர்ந்துவிட்டது,
மேலோகமும் தகர்ந்துவிட்டது.
எல்லோருமே வந்துவிட்டனர்.
யாரெல்லாம் வரவேண்டுமோ, வரமுடியுமோ, அனைவரும் வந்தாயிற்று.
பார்வதியை தவிர!
இப்பொழுது விநாயகரும் சிவபெருமானும் மட்டும்தான் இருக்கிறார்கள்.
அவர்கள் ஒருவரை ஒருவர் எதிர்த்து நிற்கிறார்கள்.
ஆம், நீயா நானா போட்டி!
கடைசி கட்டம் .
சிவபெருமானின் சினம் பற்றி எரிகிறது.
கோபமாக மட்டுமல்ல வேகமாகவும் இருக்கிறார்.
சிவபெருமானுக்கு கோபம் வந்தால் என்ன செய்வார் தெரியுமா?
நடனம் ஆடத் தொடங்கிவிடுவார்.
மக்களை கதிகலங்க வைத்துவிடுவார்.
விநாயகருக்கு அவர் என்ன செய்கிறார் என்றே விளங்கவில்லை.
சிவபெருமான் "ருத்ரதாண்டவம்" என்னும் அவரது நடனத்தை ஆரம்பித்துவிடுகிறார் .
ஒரு கட்டத்தில், ஒரு பலவீனமான தருணத்தில்
சிவபெருமான் சிறுவனின் தலையை வெட்டிவிடுகிறார்.
வெறும் காற்றுதான் வருகிறது.
திடீரென்று ஒரு பலத்த சத்தம் கேட்கிறது
ஆஆஆஆஆஆஆஆஆஆஆஆ
ஆம், பார்வதி வெளியில் வந்துவிட்டார்!
"கடவுளே! என் குழந்தைக்கு என்ன ஆயிற்று?
என் குழந்தைக்கு என்ன ஆயிற்று?"
"ஓ பார்வதி! என் அன்பே! அமைதியாயிரு.
அமைதியாயிரு. நான் நடந்ததை விவரிக்கிறேன்."
"என்னது விவரிக்கிறீர்களா?
அப்படியென்றால், இது உங்கள் வேலைதானா?
எப்பொழுதுதான் அடுத்தவரைக் கொல்வதை நிறுத்தப்போகிறீர்கள்?
எனக்கு எனது குழந்தைவேண்டும், எனது குழந்தை வேண்டும்".
"சரி நமது குழந்தைதான் என்று இப்பொழுது தெரிந்துவிட்டபடியால்,
நான் அவனை மீண்டும் கொண்டுவருகிறேன்".
"நமது குழந்தை என்றா கூறினீர்கள்?"
"ஆ...ஆம், ஏதோ ஒன்று....அவனை திரும்ப கொண்டுவருகிறேன்".
சிவபெருமான் சென்று ஒரு யானையை கொல்கிறார்.
அவர் ஏன் ஒரு யானையை கொல்கிறார்?
அது விக்கிப்பீடியாவில் ஒரு தனி பக்கம்...
அதாவது, அது ஒரு தனிக் கதை.
அவர் ஒரு யானையை கொன்று,
அதன் தலையை எடுத்து வந்து  விநாயகருக்கு மேல் வைக்கிறார்.
அப்படித்தான் விநாயகர் மீண்டும் பிறந்தார்.
இதுதான் விநாயகரின் கதை நண்பர்களே!
அருமை அல்லவா?
பெண்கள் குளிப்பதற்கு நேரம் எடுப்பதால் ஏற்படும் விளைவுகளைப பார்த்தீர்களா?
இரண்டு போர்கள்,
ஒரு அப்பாவி சிறுவன் கொல்லப்பட்டான்,
தேவையே இல்லாமல் ஒரு யானை, பாவம் அந்த யானை என்ன செய்தது?
அதுவும் கொல்லப்பட்டது.
இவ்வளவு நடந்திருக்கிறது,
ஏனென்றால், நீங்கள் குளிப்பதற்கு அவ்வளவு நேரம் எடுத்துக்கொள்கிறீர்கள்.
இதுவே சிவபெருமான் குளித்துக்கொண்டிருந்திருந்தால்,
முதல் சத்தத்திலேயே, அவர் ஒரு துண்டோடு வெளியில் வந்திருப்பார்.
"என்னப்பா? யாரு?
என்னைப் பார்க்கவேண்டுமா இரண்டு நிமிடம் இருங்கள்,
குளித்துவிட்டு வந்துவிடுகிறேன்.
என்ன அவசரம்?"
பிரச்சனை தீர்ந்து இருக்கும்.
ஆனால் நமக்கு இத்தனை நாட்கள் விடுமுறை கிடைத்திருக்காது.
அதனால் அந்த விதத்தில் நல்லது தானே?
